తెలంగాణలో మహిళా తహసీల్దార్ దారుణహత్య WATCH LIVE TV
తొలి వన్డే‌కి భారత్ బ్యాటింగ్ ఆర్డర్ ఇలా..?
శ్రీలంకపై టెస్టుల్లో తిరుగులేని ఆధిపత్యం చెలాయించిన భారత్ జట్టు వన్డే సిరీస్‌పై కూడా కన్నేసింది. దంబుల్లా వేదికగా ఆదివారం మధ్యాహ్నం
TNN | Updated:
Aug 19, 2017, 07:15PM IST
శ్రీలంకపై టెస్టుల్లో తిరుగులేని ఆధిపత్యం చెలాయించిన భారత్ జట్టు వన్డే సిరీస్&zwnj;పై కూడా కన్నేసింది. దంబుల్లా వేదికగా ఆదివారం మధ్యాహ్నం తొలి వన్డే ప్రారంభంకానుంది. ఈ నేపథ్యంలో భారత బ్యాటింగ్ ఆర్డర్&zwnj; ఎలా ఉంటుంది..? అనేదానిపై ఆసక్తి నెలకొంది. శ్రీలంకపై మెరుగైన రికార్డు ఉన్న రోహిత్ శర్మతో పాటు శిఖర్ ధావన్ ఓపెనర్లుగా బరిలోకి దిగనున్నారు. ఛాంపియన్స్ ట్రోఫీ నుంచి వీరిద్దరూ సూపర్ జోడిగా కొనసాగుతున్నారు. దీంతో గాయం కారణంగా గత ఆరు నెలలుగా వన్డేలకి దూరమైన ఓపెనర్ కేఎల్ రాహుల్ తొలి వన్డేలో మిడిలార్డర్&zwnj;లోకి మారనున్నాడు.
ఓపెనర్లుగా రోహిత్, ధావన్.. మూడో స్థానంలో కెప్టెన్ విరాట్ కోహ్లి.. నాలుగో స్థానంలో కేఎల్ రాహుల్ రానున్నాడు. ఇక ఐదో స్థానం ఎవరనేది దానిపై అప్పటి మ్యాచ్ పరిస్థితులకి అనుగుణంగా మారనుంది. ఆరంభంలోనే వికెట్లు కోల్పోతే.. మనీశ్ పాండే లేదా కేదార్ జాదవ్ రానున్నాడు. ఒకవేళ 35 ఓవర్లపైన నాలుగో వికెట్ పడితే.. నయా ఆల్&zwnj;రౌండర్ హార్దిక్ పాండ్య హిట్టింగ్ కోసం ఐదో స్థానంలో వస్తాడని సమాచారం. సాధారణంగా మనీశ్ ఐదు, కేదార్ ఆరు.. హార్దిక్ ఏడో స్థానంలో బ్యాటింగ్&zwnj;కి రావాలని టీమ్ మేనేజ్&zwnj;మెంట్ వ్యూహంగా తెలుస్తోంది.